ڈنمارک میں اردو

تاریخی پس منظر 

اردو اسکینڈے نیویا کے ممالک میں اب کوئی اجنبی زبان نہیں۔ اگرچہ یہ ان ممالک میں انیس سو ستر کی دہائی میں روزگار کی غرض سے آکر آباد ہونے والے پاکستانیوں و ہندوستانیوں کی وجہ سے رائج ہوئی، لیکن حقیقت یہ ہے کہ ڈنمارک میں اردو زبان کا تعلق دو سو اناسی سال پرانا ہے۔ سنہ سولہ سو بیس میں ڈنمارک کے شاہ کرسچن چہارم کے دور حکومت میں موجودہ ریاست تامل ناڈو میں تھرنگم بادی (Tharangambadi) کے راجا رگھوناتھ نائک کے درمیان معاہدے کے تحت ڈنمارک کو تجارتی منڈی اور چوکیاں قائم کرنے کی اجازت ملی۔ ڈنمارک نے اپنی تجارتی سرحدیں سیرام پور تک بڑھائیں اور یہ تجارتی منڈی و چوکیاں سنہ سترہ سو پچپن تک قائم رہیں۔ انتظامی امور کے لیے مختلف اوقات میں چونیتیس گورنر مقرر کیے گئے اور عیسائیت کی تبلیغ کے لیے کئی مشنری اور پادری بھی وہاں بھیجے گئے۔ انہی میں ایک مستشرق بنیامین شلز تھے، جو لسانیات اور علوم شرقیہ کے ماہر تھے۔ انھوں نے سنہ سترہ سو اکتالیس میں ابتدائی دور کی اردو یعنی ہندوستانی زبان کی گرامر شائع کی، جس کا نام "Grammatica Hindostanica" تھا۔ بنیامین شلز نے بائبل مقدس سے کتابِ پیدائش کے پہلے چار ابواب کا اردو ترجمہ کیا جو سنہ سترہ سو پنتالیس و چھیالیس میں شائع ہوا۔ اس کے بعد انھوں نے کتابِ دانیال کا اردو ترجمہ بھی شائع کیا۔ اسی طرح بنیامین شلز نے نیا عہد نامہ کے متعدد ابواب کا ترجمہ بھی اردو یا تب کی ہندوستانی زبان میں کیا۔ اس طرح اردو اور ڈنمارک کی تاریخی وابستگی قائم ہوئینصر ملک، "ڈنمارک میں اردو زبان و ادب کی صورت حال"، اردو ہمعصر ڈاٹ ڈی کے۔

 جدید خدمات 

نصر ملک اور ہما نصر نے ایک جامع ڈینش اردو لغت شائع کر کے اس تعلق گم گشتہ کو بحال کیا۔ یہ لغت چھ سو صفحات پر محیط ہے، جس میں پندرہ ہزار سے زائد ڈینش الفاظ کے معنی اور مترادفات شامل کیے گئے ہیں۔

 ادبی خدمات 

ڈنمارک میں اردو شاعری کی تعداد نثر نویسی کے مقابلے میں زیادہ ہے۔ اہم شخصیات میں شامل ہیں:
 اقبال اختر – ادبی تنظیم "اردو فورم" کے سربراہ۔
 فواد کرامت، کامران اقبال اعظم، ابو طالب، طاہر عدیل، ظفر اعوان وغیرہ – جن کی کتابیں شائع ہو چکی ہیں۔
 طاہرہ شمیم حسین کا ناول "جہنم کے اُس پار"، اسلام ساقی کی کتاب "ساحل کے ساتھ ساتھ" اور مرحوم مقبول بھٹی کی کتابیں "آئینۂ جہلم" و "منزلیں" قابل ذکر ہیں۔
 نوشین اقبالؔ – ایک اعلیٰ تعلیم یافتہ اور معتبر شاعرہ۔

 اردو اخبارات و رسالے 

اسکینڈے نیویا کا پہلا اردو اخبار "صدائے پاکستان" انیس سو بہتہر میں ڈنمارک سے جاری ہوا، جس کا مدیر نصر ملک خود پانچ سال تک رہا۔ ماہنامہ "امن" سردار شمشیر سنگھ شیر کی جانب سے جاری ہوا لیکن ایک سال بعد بند ہو گیا۔ فی الحال ماہنامہ "وطن نیوز انٹرنیشنل" چودھری امانت علی کی ادارت میں پچھلے پچیس سال سے مسلسل شائع ہو رہا ہے۔ متعدد اردو کتابیں، اردو-ڈینش اور ڈینش-اردو تراجم شائع ہو چکے ہیں۔ معروف ڈینش فلسفی و ادیب ولی سورنسن کے ناول "دیوتاؤں کا زوال" کا اردو ترجمہ بھی شائع ہو چکا ہے۔

 ادبی تنظیمیں 

 "بیلی" – ایک متحرک ادبی و ثقافتی تنظیم۔
 "کہانی گھر" – بچوں کو اردو زبان و ادب کی طرف راغب کرنے میں نمایاں کردار ادا کر رہی ہے۔

 اردو ریڈیو نشریات 

ڈنمارک ریڈیو نے سنہ 1985 میں اردو نشریات کا آغاز کیا، جہاں نصر ملک پچیس سال تک ایڈیٹر انچارج اور سیاسی مبصر کی حیثیت سے خدمات انجام دیتے رہے۔ دو ہزار دس میں بجٹ کی کمی کی وجہ سے یہ سروس بند کر دی گئی۔ موجودہ دور میں "ریڈیو آپ کی آواز" اور "ریڈیو ہموطن" ایف ایم نشریات جاری ہیں۔ آن لائن ریڈیو "سب رنگ" بھی اردو کی ترویج میں قابل ذکر ہے۔

 اردو ویب گاہ 

"اردو ہمعصر ڈاٹ ڈی کے" پچھلے پندرہ سال سے فعال ہے، جہاں روزانہ ڈینش خبریں اردو میں نشر کی جاتی ہیں۔

 مستقبل کی تشویش 

اگرچہ اردو اب بھی زندہ ہے، آثار بتاتے ہیں کہ شاید یہ محض پاکستانی و ہندوستانی گھرانوں میں بول چال تک محدود رہ جائے گی۔۔

 سالانہ مشاعروں کا انعقاد 
ڈنمارک میں موجود پاکستان سفارت خانے کے توسط سے ہرسال پاکستان کے یوم آزادی کے موقع پر مشاعرے کا انعقاد عمل میں آتا ہے، جس میں اس ملک میں موجود شعرا حصہ لیتے ہیں اور محفل میں کئی اردوداں اصحاب شریک ہوتے ہیں۔

 زبانوں کی نزدیکیاں 
اردو اور اسکینڈینیوین زبانیں جیسے ڈینش، نارویجین اور سویڈش ایک دوسرے کے ساتھ بہت ہی محدود طور پر مفاہمتی (mutually intelligible) ہیں، یعنی اگر کوئی شخص ڈینش زبان سیکھ لیتا ہے تو جہاں اس سے نارویجین اور سویڈش سیکھنا نسبتاً آسان ہو جاتا ہے، وہاں اردو کے ساتھ معاملہ اس قدر سہل نہیں ہے۔ یہ خصوصیت اسکینڈینیوین زبانوں کی مشترکہ لسانی بنیاد کی وجہ سے ہے، جو ایک ہی جرمنک زبان خاندان سے تعلق رکھتی ہیں۔ڈینش زبان میں 9 حروفِ علت (vowels) ہیں، جنہیں مجموعی طور پر 16 مختلف انداز میں تلفظ کیا جا سکتا ہے۔ اس کی پیچیدگی کی وجہ سے ڈینش زبان کی صوتیات کا مطالعہ زبان سیکھنے والوں کے لیے چیلنج بن جاتا ہے۔ اس کے بر عکس اردو ایک خوبصورتی اور نرمی کی حامل زبان ہے جو نثر میں معنویت اور شاعری میں دلکشی پیدا کرتی ہے۔ اس کی زرخیزی مختلف زبانوں جیسے عربی، فارسی اور ترکی کے اثرات کی بدولت ہے۔ یہ زبان ادب کی دنیا میں اپنے نازک انداز اظہار اور غنی الفاظ کی وجہ سے ممتاز سمجھی جاتی ہے۔https://www.languagecomparison.com/en/danish-and-urdu-speaking-countries/comparison-37-24-3 اور یہی زبان کی مقبولیت کا بھی باعث ہے۔

 مزید دیکھیے 
 یورپ میں اردو

 حوالہ جات 

 بیرونی روابط 
 ڈنمارک میں تارکین وطن کا منفرد کتب خانہ

زمرہ:اردو بلحاظ ملک
زمرہ:ڈنمارک کی زبانیں